## **HOSPITÁLÁSI NAPLÓ**

**Készítette:**

**Gyakorlat helye:** Radó Tibor Általános Iskola és Egységes Gyógypedagógiai Módszertani Intézmény

**Gyakorlat ideje:** 2021.03.02.

**Gyakorlatvezető tanár:** Csányi Csilla

**Tanít:** Csányi Csilla

**Javítandó beszédhiba és egyéb probléma: Áron:** s-sz, zs-z, cs-c, Milán: s-sz, zs-z, cs-c, ő-o, ü-u paralália

**Óratípus:** artikulációs zavar terápiája

**Az óra anyaga:**

1. Artikulációs mozgásügyesítés
2. Auditív differenciálás (a s-sz hangok auditív differenciálása)
3. Rögzítés differenciáltan (ö-ő, s hangok rögzítése)
4. Automatizálás differenciáltan (ö-ő, s hangok automatizálása)
5. Házi feladat kijelölés (az órán végrehajtott feladat tárgyképeinek gyakorlása)
6. Az óra lezárása, értékelés

**Az óra célja:** A tanulók képesek legyenek a s-sz hangok auditív differenciálására izoláltan, hangkapcsolatokban, szavakban, Milán az ö-ő hangok helyes ejtésére, Áron a s hang helyes ejtésére.

**Az óra feladatai:** ajak- és nyelvizomzat erősítése, ügyesítése, auditív figyelem és differenciálás fejlesztése, hangok ejtésének tudatosítása, rögzítése, automatizálás elősegítése a beszédben, szókincs fejlesztése, beszédértés fejlesztése, fonológiai tudatosság fejlesztése, összpontosítás, figyelem fejlesztés, finommotorika, feladattudat, önszabályozás

|  |  |  |  |  |
| --- | --- | --- | --- | --- |
| **Az óra menete (logikai struktúra, tartalmi leírás) A tanár tevékenysége** | **Gyermekek/tanulók tevékenysége, reakcióik** | **Módszerek, eszközök, differenciálás** | **Megjegyzés** | **idő** |
| 1. Előkészítő gyakorlatok: artikulációs mozgásügyesítés – nyelvgyakorlatok   Mindkét tanuló az asztalnál a tükör előtt ül.   1. ajak- és állgyakorlatok 2. nyelvgyakorlatok  * eszköz nélkül * pálcával  1. nyelvhintáztatás => **sz** hang kiejtése   nyelv kanalazás => **s** hang kiejtése  Insrtukció:  Egy játéktáblát hoztam nektek, amin különböző képeket láttok. Mint más társasjátékban itt is lépegetni kell, amelyik képre rálépsz azt a képet kell leutánoznod.”   1. Auditív differenciálás:   **s-sz** hangok auditív differenciálása   1. *Kép felmutatása* 2. izolált hang 3. másik hanggal 4. szavakban  * elején * közepén/végén  1. *Hang lokalizálása szavakban*   Instrukció:  Hangokat fogok mondani, emeld fel annak a képét, amelyik hangot hallottad!  Szótagokat fogok mondani, emeld fel annak a képét, amelyik hangot hallottad!  Szavakat fogok mondani, emeld fel annak a képét, amelyik hangot hallottad!   1. Rögzítés:   Milán: **Ö-Ő** hangok rögzítése   * hangkapcsolat végén – (pö, bö, mö, tö, lö, dö, kö, gö, szö, zö, cö, sö, zsö, csö) * hangkapcsolat elején (öp, öb, öm, öt, öl, öd, ök, ög, ösz, öz, öc, ös, özs, öcs)   Instrukció:  Mondd utánam!  *Áron eközben színezős feladatot végez. (vizuális észlelés)*  Áron: **s** hang rögzítése   * hangkapcsolat elején (su, sü, so, sö, sa, sá, se, sé, si) * hangkapcsolat végén (us, üs, os, ös, as, ás, es, és, is,) * vokálisok között (usu, üsü, oso, ösö, asa, ásá, ese, ésé, isi)   Instrukció:  Mondd utánam!  *Milán eközben színezős feladatot végez. (vizuális észlelés)*   1. Automatizálás:   Milán: **Ö-Ő** automatizálása   * képmegnevezéssel * szókapcsolatokban   (fonológiai tudatosság**:** ö-ő lufihang színe)  (képek: kő, sző, szőlő, nő, fő, bő, főz, tök)  Instrukció:  Nézd csak, milyen képeket hoztam mára!  Mi ez?  *Áron eközben a* ***s*** *hang lokalizációját végzi, megjelöli a helyét szavakban.*  Áron: **s** hang automatizálása   * képmegnevezéssel * szókapcsolatokban   (sok süni, simlis sapka, gyors sas, édes süti, súlyos sonka, mosolygós Misi)  Instrukció:  Nézd csak, milyen képeket hoztam mára!  Mi ez?  *Milán eközben az ö-ő hangokhoz előzőleg gyakorolt tárgyképeket színezi.*   1. Házi feladat kijelölése 2. Értékelés  * az órán végzett munka megbeszélése, jutalmazása | Igyekeznek pontosan kivitelezni a bemutatott gyakorlatokat.  1. A nyelv költése és visszahúzása.  2. A nyelv szájtéren kívüli körkörös mozgásával az ajak végigsimítása mindkét irányban.  3. Az alsó és a felső fogsor élének végigsimítása nyelvheggyel.  4. Nyelvhegy emelése az orrhoz.  5. Az áll megérintése nyelvheggyel.  6. Szájtéren belül a fogsorok végigsimítása fogak mögött a nyelv vízszintes irányú mozgásával.  7. Szájpad végigsimítása.  8. A nyelvtest függőleges irányú mozgása a szájtéren belül.  9. Alsó fogmedri nyelvtámaszban a nyelvhát emelése és ejtése.  10. Kanálnyelv kialakítása szájtéren kívül, majd szájtérbe emelése.  11. Csettintés.  A gyerekek egy-egy vonat és kígyó képet kapnak. Azt a képet emelik fel, amelyik hangot hallották.  Három részre osztott nyilak és egy bábu segítségével meghatározzák a hallott hangot és annak helyét egy-egy szóban.  Milán utánmondással végzi a feladatot.  Áron eközben csendben színez, majd cserélnek.  A gyermekek utánmondással végzik a feladatot.  A gyerekek utánmondással, majd önálló megnevezéssel végzik el a feladatot.  A gyerekek gyakorló anyaga az órán gyakorolt képekkel bővül. | Módszerek:  Bemutatás  Ellenőrzés  Gyakoroltatás  Eszköz:  Tükör  Játéktábla, bábu, dobókocka  Módszerek:  Magyarázat  Cselekedtetés  Eszköz:  Hívóképek  Eszköz:  Hívóképek, nyilak, bábu  Módszerek:  Differenciálás  Bemutatás  Utánmondás  Eszköz:  Feladatlap, színes ceruzák  Módszer:  differenciálás, bemutatás, utánmondás  Eszköz:  feladatlap tárgyképei, grafit ceruza, színes ceruzák  Eszköz:  ragasztó, feladatlap tárgyképekkel | A logopédus folyamatosan dicséri, ha szükséges javítja a gyermekek mozdulatait.  Látható, hogy ismerős számukra a feladat.  A logopédus folyamatosan megerősíti és dicséri a gyerekeket.  A feladatok kivitelezése gyors, az ellenőrzés folyamatos, a javítás mindig következetes. A logopédus folyamatosan motivál, bátorít.  Mindkét tanuló munkáját figyelemmel kíséri. Szükség esetén javít.  A gyerekek együttműködőek. A logopédus helytelen megvalósulás során ismételtet. Csak akkor haladnak tovább, ha a gyermek kivitelezése a tőle elvárható szinten teljesül.  A logopédus mindkét tanulónak csillagot rajzol a füzetébe. Aki összegyűjti az 5 csillagot, választhat egy apró ajándék figurát. | 10’  10’  10’  10’  3’  2’ |